มัมนนี่ทูเดย์
ทีเอ็มบีปิดเอทีเอ็มชั่วคราว
4 พ.ค. 2559

ทีเอ็มบีปิดเอทีเอ็มชั่วคราว
ธนาคารทหารไทย หรือทีเอ็มบี แจ้งว่า จะปิดบริการธุรกรรมข้ามธนาคารผ่านทางเครื่องเอทีเอ็มเป็นการชั่วคราว ในวันพุธที่ 4 พ.ค. เวลา 21.00-22.00 น. เพื่อพัฒนาการให้บริการลูกค้า โดยในช่วงเวลา 1 ชั่วโมงดังกล่าว จะไม่สามารถใช้บัตรเอทีเอ็มของธนาคารอื่นกับเครื่องเอทีเอ็มของทีเอ็มบีได้ และจะไม่สามารถโอนเงินจากเครื่องเอทีเอ็มของธนาคารอื่นมาเข้าบัญชีของทีเอ็มบีได้ ทั้งนี้ ลูกค้าบางส่วนอาจจะยังไม่สามารถทำธุรกรรมข้ามธนาคารได้ในช่วงเวลา 07.00-08.00 น. ของวันพฤหัสบดีที่ 5 พ.ค.ด้วย
บสส.ให้ผ่อนไร้ดอกเบี้ย
นายนิยต มาศะวิสุทธิ์ รองกรรมการผู้จัดการ บริษัท บริหารสินทรัพย์ สุขุมวิท (บสส.) เปิดเผยว่า บริษัทจัดโปรโมชั่น “SAM Light” โดยคัดสินทรัพย์รอการขาย (เอ็นพีเอ) ที่เป็นที่อยู่อาศัยหรือสินทรัพย์ โดยให้ผ่อนนาน 2 ปี ดอกเบี้ย 0% เริ่มตั้งแต่วันนี้–31 ธ.ค. 2559 ผู้สนใจดูรายละเอียดเพิ่มเติมได้จากทางเว็บไซต์ www.sam.or.th และช่องทางใหม่บนมือถือหรือแท็บเล็ต โดย Download “Sam Smile App” เพื่อดูข้อมูลต่างๆ ได้อย่างสะดวกและรวดเร็ว